《飞来寺晚泊》
明代·刘介龄

飞来古刹是何年，此夕维舟思惘然。既有胜游供旅兴，况逢知己共清联。

前湾兔色生寒照，古洞猿声搅夜眠。我亦飞来又飞去，僧钟催发北征船。

作者简介：刘介龄，字少修，别号鹤台。南海人。明世宗嘉靖三十八年（一五五九）进士。授长兴令，历官至苏州府同知，寻迁荆州府长史。归后灌园赋诗，恰然自得，所为诗文自成一家。明郭棐撰《粤大记》卷二○、清温汝能纂《粤东诗海》卷二九、清道光《广东通志》卷二八一等有传。